MAMUL.am-ի խմբագրությունը նամակ է ստացել ընթերցողից, ով դժգոհում է, որ «ՀՀԿ նախկին աջակիցներն անցնում են ՔՊ-ի կողմը»: Ստորև ներկայացնում ենք նամակի բովանդակությունը. «ՀՀԿ-ի համար անցյալ տարի ձայն հավաքած Նոր Կյանքի բնակիչ Ռուստամ Բաքոյանն այժմ էլ ուզում է մտնել ՔՊ: Անցյալ խորհրդարանական ընտրություններին ՀՀԿ ռեյտինգային թեկնածու առաջադրված Մուրադ Մուրադյանի համար պայքարած, Մասիսի նախկին քաղաքապետ Դավիթ Համբարձումյանին սատարող Ռուստամ Բաքոյանն այժմ էլ Արարատի մարզպետի միջոցով ուզում է մտնել ՔՊ՝ մի յուղոտ պաշտոնի համար: Ռ. Բաքոյանը նաև պայքարել է ՀՀԿ պատգամավոր Ռուստամ Մախմուդյանի համար՝ նրա և ՀՀԿ-ի համար ձայներ հավաքելով»,- գրել է ընթերցողը և հավելել. «Բաքոյանը բոլոր տեղերում ասում է, որ իր դեմ խաղ չկա, քանի որ Արարատի մարզպետն իր մեջքին է: Ինքն ու Արարատի մարզպետը նույն գյուղից են»: